“ฟินันเซีย” แนะซื้อ XO เป้า 22 บ. ลุ้นออเดอร์ Q4 ฟื้น ดันกำไรโตแตะ 460 ลบ.
“ฟินันเซีย” เชียร์ซื้อ XO ราคาเป้าหมาย  22 บาท ลุ้นออเดอร์ไตรมาส 4 กลับมาฟื้น สนับสนุนกำไรปี 64 โตแตะ 460 ล้านบาท
“ฟินันเซีย” เชียร์ซื้อ XO ราคาเป้าหมาย  22 บาท ลุ้นออเดอร์ไตรมาส 4 กลับมาฟื้น สนับสนุนกำไรปี 64 โตแตะ 460 ล้านบาท
10 ก.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น บริษัท เอ็กโซติค ฟู้ด จำกัด (มหาชน) หรือ XO ราคาเป้าหมาย 22 บาท โดยมองว่าบริษัทได้มีการปรับปรุงสายการผลิตโรงงานเดิม หลังมีการใช้กำลังการผลิตสูงกว่า 80% ช่วยให้มีกำลังการผลิตสูงขึ้น และเพียงพอที่จะรองรับคำสั่งซื้อยาวไปถึงกลางปี 2565 ทำให้แผนการขยายสายการผลิตใหม่เลื่อนออกไปเป็นกลางปี 2565 ในขณะที่ค่าใช้จ่าย Listing Fee ที่สนับสนุนให้กับ Distributor ในปี 2564 ที่ 10-15 ล้านบาท และยังมีแผนดำเนินแนวทางนี้ต่อในปี 2565 เพื่อขยาย Outlet ให้มากขึ้น
อย่างไรก็ตาม จากสถานการณ์โดยรวมที่ยังดูสอดคล้องกับมุมมองของเราว่าแนวโน้มกำไรครึ่งปีหลังจะอ่อนตัวลงจากครึ่งปีแรก โดยยังต้องติดตามการกลับมาฟื้นตัวของคำสั่งซื้ออีกครั้ง เมื่อปัญหา Supply Chain คลี่คลาย รวมถึงการประสบความสำเร็จในการขยายช่องทาง Outlet ในปีหน้า
ขณะที่ค่าเงินบาทที่อ่อนค่าในไตรมาส 3/64 ส่งผลบวกจำกัด เพราะขายในรูปสกุลบาท 78% และสกุลเงิน USD และ EUR ในสัดส่วน 18% และ 4% ตามลำดับ ส่วนราคาวัตถุดิบยังวางใจได้ เพราะมีการล็อกราคาล่วงหน้ายาวถึงสิ้นปี 2565 แล้ว ดังนั้นยังคงประมาณการกำไรสุทธิปี 2565 ตามเดิมที่ 459 ล้านบาท (+44.2% จากปีก่อน) และปี 2565 ที่ 469 ล้านบาท (+2% จากปีก่อน) เพราะฐานที่สูงในปี 2565 และคงราคาเป้าหมายปี 2565 เท่ากับ 22 บาท (อิง PE เดิม 20 เท่า)